EUROOPAN YHTEISÖJEN KOMISSIO 
Bryssel, 12.12.1996 
KOM(96) 638 lopull. 
94/0305 (COD) 
KOMISSION LAUSUNTO 
EY.n perustamissopimuksen 189 b (2) (d) artiklan nojalla Euroopan parlamentin 
esittämistä muutoksista, jotka koskevat neuvoston yhteistä kantaa 
ehdotuksesta 
EUROOPAN PARLAMENTIN JA NEUVOSTON DIREKTIIVIKSI 
lääkäreiden vapaan liikkuvuuden sekä heidän tutkintotodistustensa, todistustensa ja 
muiden muodollista kelpoisuutta osoittavien asiakirjojensa vastavuoroisen tunnustamisen 
helpottamisesta annetun neuvoston direktiivin 93/16/ETY muuttamisesta 

1. TAUSTA 
a) Komissio toimitti neuvostolle 16 päivänä joulukuuta 1994 ehdotuksen 
direktiiviksi lääkäreiden vapaan liikkuvuuden sekä heidän 
tutkintotodistustensa, todistustensa ja muiden muodollista kelpoisuutta 
osoittavien asiakirjojensa vastavuoroisen tunnustamisen helpottamisesta 
annetun direktiivin 93/16/ETY muuttamisesta [KOM (94) 626 lopull.]1. 
b) Talous- ja sosiaalikomitea antoi lausuntonsa 29 päivänä maaliskuuta 19952. 
c) Euroopan parlamentti antoi ensimmäisessä käsittelyssä 29 päivänä kesäkuuta 
19953 myönteisen lausunnon, joka sisälsi seitsemän tarkistusta komission 
ehdotukseen. 
d) Komissio antoi 27 päivänä marraskuuta 1995 Euroopan yhteisöjen 
perustamissopimuksen 189 a artiklan 2 kohdan mukaisen muutetun 
ehdotuksen, johon oli sisällytetty viisi tehdystä seitsemästä tarkistuksesta 
[KOM(95) 437 lopull.]4 
e) Neuvosto vahvisti yhteisen kannan 18 päivänä kesäkuuta 1996 5. 
f) Komissio hyväksyi yhteisen kannan ja toimitti lausuntonsa Euroopan 
parlamentille 16 päivänä heinäkuuta 1996 [SEC(96) 1367 lopull.]. 
g) Euroopan parlamentti teki toisessa käsittelyssä 22 päivänä lokakuuta 1996 
äänestyksen jälkeen neljä tarkistusta yhteiseen kantaan. 
2. EHDOTUKSEN TARKOITUS 
Ehdotuksen tarkoituksena on sisällyttää direktiiviin 93/16/ETY 
komiteamenettelyitä, joiden avulla voidaan vaivattomasti ja säännöllisesti saattaa 
ajan tasalle luettelo direktiivin perusteella vastavuoroisesti tunnustettavista 
lääketieteen erikoistumiskoulutuksen nimikkeistä sekä vastaavien koulutusten 
pituus. 
1 EYVLN:oC389, 31.12.1994, s. 19 
2 EYVLN:oC 133,31.5.1995, s. 10 
3 EYVLN:oC 183, 17.7.1995, s. 24 
4 EYVLN:oC28, 1.2.1996, s. 7 
5 EYVLN:oC248, 26.8.1996, s. 71 
3. KOMISSION LAUSUNTO EUROOPAN PARLAMENTIN TEKEM* iTÄ 
TARKISTUKSISTA 
Euroopan parlamentti teki toisessa käsittelyssä neljä tarkistusta neuvoston yhteiseen 
kantaan. 
Tarkistuksilla 1 ja 4 on tarkoitus muuttaa erikoistumiskoulutusten pituuksien muuttamisesta 
vastaava sääntelykomitea hallintokomiteaksi. 
Komissio oli ehdottanut hallintokomiteaa (menettely II b). 
Alkuperäisen ehdotuksensa johdanto-osan kappaleissa komissio ilmoitti ne syyt, joiden 
vuoksi oli ehdotettu kahta erilaista komiteamenettelyä. Tavallisen neuvoa-antavan komitean 
katsotaan riittävän lääketieteen erikoistumiskoulutuksen nimikkeiden luetteloiden 
muuttamiseksi, vastaavien koulutusten pituuden muuttamista varten ehdotettiin 
hallintokomiteaa tällaisesta muutoksesta aiheutuvien kustannusten vuoksi. 
Yhteisessä kannassaan neuvosto oli sitä mieltä, että taloudellisten näkökohtien lisäksi on 
otettava huomioon terveyden suojelua koskevat näkökohdat ja että tämän vuoksi 
sääntelykomitea on tarpeen. 
Komissio ilmoitti yhteistä kantaa koskevassa tiedonannossaan voineensa omaksua 
neuvoston esittämän muutoksen. 
Tarkistuksella 2 halutaan muistuttaa, että "sen päätöksen nojalla, jolla lääkäreiden 
koulutusta käsittelevä neuvoa-antava komitea perustettiin, komitea ilmaisee komissiolle ja 
jäsenvaltioille mielipiteensä ja suosituksensa direktiivin 93/16/ETY soveltamisen 
yhteydessä". Tässä tarkistuksessa otetaan esille uudestaan, mutta eri muodossa tarkistus 3 
(jolla oli tarkoitus lisätä uusi johdanto-osan kappale 6), jota esitettiin ensimmäisessä 
käsittelyssä, mutta joka peruttiin ennen täysistuntoa. Lisäksi tällä tarkistuksella ei ole 
suoraa yhteyttä artiklaosaan ja se aiheuttaa tiettyä moniselitteisyyttä tämän komitean 
toimivallan suhteen, joka ei ole neuvoston päätöksessä 87/373/ETY6 tarkoitettu komitea. 
Tarkistuksessa 3 kehotetaan komissiota tuomaan esille ajatuksensa kolmansissa maissa 
hankittujen tutkintojen tunnustamisesta. Tässä tarkistuksessa otetaan esille uudestaan mutta 
eri muodossa ensimmäisessä käsittelyssä hyväksytty tarkistus 2 (jolla oli tarkoitus lisätä 
uusi johdanto-osan kappale 6b). Komissio ei sisällyttänyt tätä tarkistusta muutettuun 
ehdotukseensa eikä neuvosto ottanut sitä yhteiseen kantaansa. Tällä tarkistuksella ei ole 
yhteyttä tarkasteltavan ehdotuksen säädösosaan. 
Komission päätelmä on, että näitä neljää tarkistusta ei voida hyväksyä. 
EYVLN:oL 197, 18.7.1987, s. 33 

ISSN 1024-4492 
KOM(96) 638 lopullinen 
ASIAKIRJAT 
FI 10 
Luettelonumero : CB-C0-96-635-FI-C 
ISBN 92-78-12948-8 
Euroopan yhteisöjen virallisten julkaisujen toimisto 
L-2985 Luxemburg 
*\